Sanlam-prys vir Jeuglektuur 2002
Skrywers word uitgenooi om deel te neem aan die Sanlam-prys vir Jeuglektuur 2002.
Vereistes: 'n Verhaal wat die leser positief stem. Of, soos die Amerikaners sou sê: an upbeat story. Die verhaal moet geskik wees vir jong lesers (iewers tussen 12 en 18 jaar). Lengte: tussen 25 000 en 45 000 woorde.
Die wedstryd is oop slegs vir burgers van Suid-Afrika, Namibië, Botswana, Lesotho en Swaziland.
Inskrywings moet op A4-velle getik of uitgedruk wees, met dubbelspasiëring en breë kantlyne, net aan een kant van die vel, duidelik genommer en nie ingebind nie. Indien rekenaaruitdrukke op aaneenlopende papier gemaak word, moet die bladsye van mekaar losgeskeur word. Inskrywing kan ongelukkig nie per e-pos geskied nie.
Deelnemers mag nie onder 'n skuilnaam inskryf nie. Indien 'n skrywer 'n skuilnaam wil gebruik vir doeleindes van korrespondensie of publikasie, kan hy/sy dit op die inskrywingsvorm aandui onder "Skuilnaam".
Sluitingsdatum: 21 Januarie 2002.
Navrae en inskrywingsvorms: Mev Louise Steyn, Tafelberg-Uitgewers, Posbus 879, Kaapstad 8000; telefoon: (021) 424-1320; faks: (021) 424-2510; e-pos: lsteyn@tafelberg.com